ΓΡΑΠΤΗ ΕΡΩΤΗΣΗ E-1574/02

υποβολή: Fernando Fernndez Martn (PPE-DE) προς την Επιτροπή

(4 Ιουνίου 2002)

Θέμα: Ρατσισμός μεταξύ ευρωπαίων

Έλαβα γνώση για εγκλήματα που διαπράχθηκαν εναντίον ισπανών πολιτών οι οποίοι, έχοντας τιμηθεί με τηνποτροφία ERASMUS για την ευρωπαϊκή κινητικότητα, έπεσαν θύματα σωματικών και λεκτικών επιθέσεων στη Φινλανδία, δεχόμενοι ρατσιστικές επιθέσεις για το απλό γεγονός ότι ήσαν ισπανοί.

Φαίνεται ότι οι επιθέσεις αυτές, ξυλοδαρμοί, σπάσιμο οστών, βρισιές από φιλανδούς πολίτες εναντίον ισπανών που ζουν στη χώρα τους είναι αρκετά κοινό φαινόμενο. Τέτοιο φαινόμενο είναι και η περίπτωση που παρατηρήθηκε στην πόλη Mikkeli, την οποία αναφέρει ο ισπανικός τύπος. Η απάντηση της φινλανδικής αστυνομίας, η έλλειψη προσοχής απέναντι στα θύματα, η απεχθής μεταχείριση και ενίοτε η έλλειψη παροχής βοήθειας, δεν βελτιώνει την κατάσταση. Τέλος, η φινλανδική δικαιοσύνη αφήνει ουσιαστικά ατιμώρητα αυτού του είδους τα εγκλήματα. Οι δράστες των επιθέσεων, αφού κρατηθούν και κηρυχθούν ένοχοι, αφήνονται ελεύθεροι αφού πληρώσουν πρόστιμο 150 ευρώ.

Οι ισπανοί φοιτητές ωστόσο αισθάνονται ανυπεράσπιστοι απέναντι στους δράστες, στην αστυνομία και στη φινλανδική δικαιοσύνη, βρίσκοντας στήριγμα μόνο στην ισπανική πρεσβεία στη χώρα αυτή.

Γνωρίζει η Επιτροπή τις ρατσιστικές αυτές επιθέσεις μεταξύ ευρωπαίων πολιτών·

Μπορεί η Επιτροπή να μας πληροφορήσει σχετικά με την ρητά προαναφερομένη περίπτωση και σχετικά με τα μέτρα που προτίθεται ή μπορεί να λάβει εν προκειμένω·

Απάντηση του κ. Vitorino εξ ονόματος της Επιτροπής

(8 Ιουλίου 2002)

Η Επιτροπή δεν έχει λάβει πληροφορίες σχετικές με τα αναφερθέντα από το Αξιότιμο Μέλος του Κοινοβουλίου γεγονότα. Σε κάθε περίπτωση, όσον αφορά αυτά τα γεγονότα, η Επιτροπή δεν μπορεί να προβεί στην επίλυση τέτοιων ζητημάτων, καθώς εμπίπτουν στην αρμοδιότητα των εμπλεκόμενων κρατών μελών.

Όσον αφορά πολιτικά μέτρα, με τα οποία θεωρείται στα πλαίσια της Επιτροπής ότι καταπολεμούνται ο ρατσισμός και η ξενοφοβία, το Συμβούλιο εξετάζει μία πρόταση, την οποία παρουσίασε η Επιτροπή το 2001 αναφερόμενη σε μία απόφαση- πλαίσιο του Συμβουλίου για την καταπολέμηση του ρατσισμού και της ξενοφοβίας(1) στον τομέα του ποινικού δικαίου. Ο ρατσισμός και η ξενοφοβία αποτελούν πολύ σοβαρά ζητήματα και άμεση παραβίαση των αρχών εκείνων, οι οποίες είναι κοινές για τα κράτη μέλη και ορίζονται στο άρθρο 6 της Συνθήκης της Ευρωπαϊκής Ένωσης, πρόκειται συγκεκριμένα για το σεβασμό έναντι των ανθρωπίνων δικαιωμάτων και των θεμελιωδών ελευθεριών. Ο στόχος της πρότασης της Επιτροπής είναι να διασφαλίσει σε όλα τα κράτη μέλη την επιβολή ίσων ποινών για ρατσιστικές επιθέσεις και επιθέσεις ξενοφοβίας και στη συνέχεια να βελτιώσει και να ενθαρρύνει τη δικαστική συνεργασία απομακρύνοντας πιθανά εμπόδια. Συγκεκριμένα, η πρόταση της Επιτροπήςποστηρίζει ότι το ρατσιστικό και ξενόφοβο κίνητρο θα πρέπει να θεωρηθεί ως επιβαρυντική περίσταση κατά την επιβολή κυρώσεων για τα αδικήματα του κοινού ποινικού δικαίου. Αυτό θα μπορούσε να ασκήσει άμεση επίδραση στους δράστες τέτοιων αδικημάτων και να λειτουργήσει αποτρεπτικά.

Επιπλέον, ιδιαίτερη βαρύτητα δίνεται στην προστασία και βοήθεια προς τα θύματα από εγκληματικές ενέργειες στα πλαίσια της ευρύτερης προσέγγισης του φαινομένου της εγκληματικότητας από πλευράς της Ένωσης. Μία Απόφαση- πλαίσιο του Συμβουλίου 2001/220/JHA σχετικά με το καθεστώς των θυμάτων σε ποινικές διαδικασίες(2) εκδόθηκε από το Συμβούλιο στις 15 Μαρτίου 2001 και περιλαμβάνει διατάξεις για το σεβασμό και την αναγνώριση των θυμάτων από εγκληματικές πράξεις, όπως την παροχή βοήθειας και του δικαιώματος αποζημίωσής τους στα πλαίσια της ποινικής διαδικασίας. Ακόμη πιο πρόσφατα, η Επιτροπή ξεκίνησε συζήτηση περί αποζημιώσεως των θυμάτων από εγκληματικές ενέργειες, μέσω ενός Πράσινου Βιβλίου εκδοθέντος στις 28 Σεπτεμβρίου 2001(3). Αυτή η ευρύτερη δημόσια διαβούλευση στοχεύει στην εύρεση τρόπων, οι οποίοι θα οδηγήσουν στην περαιτέρω βελτίωση της παροχής αποζημίωσης σε θύματα από εγκληματικές πράξεις, μέσω μιας κοινοτικής πρωτοβουλίας.

(1) ΕΕ C 75 E της 26.3.2002.

(2) ΕΕ L 82 της 22.3.2001.

(3) COM(2001)536 τελική.